EU: Staroj Evropi potrebno osjetno podmlađivanje
Jedna od solucija su imigranti. U Evropskoj uniji procjenjuju da će u narednih 40 godina biti potrebno 56 miliona radnika na privremeno
Evropa se suočava sa dramatičnim demografskim promjenama - natalitet je sve manji a starosna dob njenog stanovništva sve veća, stari su sve stariji, a mladi ne rađaju dovoljno djece... Demografi u zemljama Evropske unije upozoravaju da će se broj radno aktivnog stanovništva dodatno smanjiti do kraja ove decenije i pozivaju na javnu debatu u iznalaženju načina da se uhvate u koštac sa tom vrstom demografske krize. Prema njihovim prognozama, 30 odsto odraslih će do 2050. godine biti stariji od 65 godina. Ovakve prognoze prate i upozorenja da će sve manji broj radno-aktivnog stanovništva ugroziti penzione fondove i pozivi vladama zemalja-članica da starijim ljudima obezbijede veću radnu fleksibilnost i ne podstiču ih prijevremeno penzionisanje. Jos Berghman, profesor socijalne politike na univerzitetu Leuven u Belgiji, kaže: Jedna od solucija su imigranti. U Evropskoj uniji procjenjuju da će u narednih 40 godina biti potrebno 56 miliona radnika na privremenom radu da bi se neutralizirale posljedice malog nataliteta. Svjesni tog problema, u Evropskoj komisiji su predložilili uvođenje ”plave karte“, radne vize kojom bi se kvalifikovani radnici privukli u Evropu. Philip Bushill-Matthews, član odbora za zapošljavanje u Evropskom parlamentu, takav potez podržava. Svi građani zemalja Evrpopske unije se ne slažu sa stavom da vlade imaju pravo tražiti da mladi Evropljani imaju više djece. Jedna od njih je i Corinne Maier, francuska spisateljica i majka dvoje djece. Njena knjiga ”Bez djece: 40 razloga da nemate djecu“ izazvala je kontraverzne reakcije u Francuskoj jer dovodi u pitanje, kako ona kaže, propagiranje većeg nataliteta. Ali, čak i ako se natalitet poveća, gospodin Bushill-Matthews upozorava da će trebati više generacija da se ”isprave“ sadašnji nepovoljni demografski trendovi. Stoga će i parlament Evropske unije uskoro razmatrati da li je veći broj useljenika u EU zaista neizbježan. Ako odgovor na to krupno pitanje bude pozitivan i na parlamentarnom nivou, planovi Evropske unije da privuče kvalifikovane radnike mogu biti ostvarivani uz određene teškoće ili ograničenja zbog istovremenih nastojanja da se spriječe pokušaji ilegalnog useljavanja.